作者：刘澜
词牌/韵律：买陂塘・摸鱼儿

paragraphs: 御风来、翠乡深处，连天云锦平远。
卧游已动蓬舟兴，那在芙蓉城畔。
巾懒岸。
任压顶嵯峨，满鬓丝零乱。
飞吟水殿。
载十丈青青，随波弄粉，菰雨泪如霰。
斜阳外，也有新妆半面。
无言应对花怨。
西湖千顷腥尘暗。
更忆鉴湖一片。
何日见。
试折藕占丝，丝与肠俱断。
遐征渐倦。
当颍尾湖头，绿波彩笔，相伴老坡健。